sagorsarker/bangla-wikipedia huggingface dataset:
ক্রমাগত জ্বর

ক্রমাগত জ্বর বা একটানা জ্বর হলো জ্বরের এক প্রকার বা ধরন যেখানে শরীরের তাপমাত্রা বেসলাইন তথা স্বাভাবিক তাপমাত্রা স্পর্শ করে না এবং সারা দিনই স্বাভাবিক তাপমাত্রার উপরে জ্বর থাকে। ২৪ ঘণ্টায় সর্বোচ্চ এবং সর্বনিম্ন তাপমাত্রার মধ্যে পার্থক্য ১° সে (১.৫° ফা) এর কম। এটি সাধারণত কিছু সংক্রামক রোগের কারণে ঘটে। ক্রমাগত জ্বরের নির্ণয় সাধারণত ক্লিনিকাল লক্ষণ এবং উপসর্গের উপর ভিত্তি করে করা হয়। তবে এক্ষেত্রে কিছু জৈবিক পরীক্ষা, বুকের এক্স-রে এবং সিটি স্ক্যানও ব্যবহার করা হয়। টাইফয়েড জ্বর ক্রমাগত জ্বরের একটি প্রকৃষ্ট উদাহরণ।
ক্রমাগত জ্বর নিম্নলিখিত রোগে প্রকাশ পায়। 
লক্ষণের উপর ভিত্তি করে ব্যবস্থাপনা গ্রহণ করা হয়। আইবুপ্রোফেন এবং প্যারাসিটামলের মতো অ্যান্টিপাইরেটিক শরীরের তাপমাত্রা এবং শরীরের ব্যথা কমাতে ব্যবহৃত হয়। সংক্রামক রোগের চিকিৎসার জন্য অ্যান্টিবায়োটিক সুপারিশ করা হয়। সংক্রামক রোগের চিকিৎসায় ব্যবহৃত অ্যান্টিবায়োটিকগুলির মধ্যে রয়েছে ক্লোরামফেনিকল, সেফোট্যাক্সিম, সিপ্রোফ্লক্সাসিন, জেন্টামাইসিন এবং অ্যামিকাসিন।
জ্যেষ্ঠপুত্র

জ্যেষ্ঠপুত্র ২০১৯ সালের ভারতীয় বাংলা ভাষার একটি চলচ্চিত্র যা কৌশিক গাঙ্গুলী পরিচালিত এবং প্রসেনজিৎ চ্যাটার্জি, ঋত্বিক চক্রবর্তী, সুদীপ্তা চক্রবর্তী এবং গার্গী রায়চৌধুরী এখানে অভিনয় করেছেন। ঋতুপর্ণ ঘোষের লেখা "অন্য নায়ক" নামের গল্পটি থেকে কৌশিক এই সিনেমার মূল রসদ সংগ্রহ করেছিলেন। এই ছবিতে এই প্রথম একসাথে কাজ করেছেন প্রসেনজিৎ ও ঋত্বিক। ৬৭তম জাতীয় চলচ্চিত্র উৎসবে, জ্যেষ্ঠপুত্র দুটি পুরস্কার পেয়েছে, একটি সেরা মৌলিক চিত্রনাট্যের জন্য এবং অন্যটি সেরা ব্যাকগ্রাউন্ড স্কোরের জন্য। 
টলিউডের সুপারস্টার অভিনেতা ইন্দ্রজিৎ তার বাবার মৃত্যুর খবর পেয়ে বল্লভপুর গ্রামে তার নিজ বাড়িতে আসেন।।ছোটো ভাই পার্থ, মানসিক রোগী বোন ইলা এবং পার্থের গর্ভবতী স্ত্রী রাই এদের নিয়েই তার পরিবার। যাইহোক, ইন্দ্রজিৎ যেখানেই যান, শ্মশান ঘাট হোক কিংবা তাঁর জন্মস্থান বা তাঁর বন্ধুর বাড়ি বা তাঁর গেস্ট হাউস, তাঁর সহকারী, দেহরক্ষী, পুলিশ এবং সর্বোপরি তাঁর শত শত ভক্ত সর্বদা তাঁর সাথে সাথে থাকে। এমনকি তার নিজের ছোটোবেলাকার স্কুলে তাঁর বাবার শোক অনুষ্ঠান সমস্ত গ্রামবাসী মৃত আত্মার শান্তি কামনায় নয় বা শোক করতে নয় বরং নায়কের সাথে অটোগ্রাফ এবং সেলফি তোলার জন্য সেখানে ভিড় করে, যা ইন্দ্রজিৎকে যথেষ্ট বিব্রত করে তোলে তার ভাই পার্থের সাথেও মনোমালিন্য হয়।। একদিকে, তিনি তার দাদার সাফল্য এবং জনপ্রিয়তায় ঈর্ষান্বিত কারণ তিনি নিজেই সবসময় তার চেয়ে ভাল নাট্য অভিনেতা ছিলেন। অন্যদিকে, তিনি মনে করেন যে একজন মানুষ যিনি শেষবার কখন তার জন্মস্থানে গিয়েছিলেন তা মনে করতে পারেন না, কেন তাহলে তিনি বড়ো ছেলে (জ্যেষ্ঠপুত্র) হওয়ার বাবার শেষকাজ করার চেষ্টা করবেন। পার্থ মনে করেন যে এত বছর ধরে তিনি একাই তার পরিবারের যত্ন নিয়েছেন, তাই তার একাই বাবার শেষকৃত্য করা উচিত। এক রাতে, মাতাল অবস্থায়, পার্থ ইন্দ্রজিৎকে তার অন্তরের সমস্ত দুঃখ যন্ত্রণা ক্ষোভের অনুভূতি প্রকাশ করে এবং বলে যে সে প্রকৃত জ্যেষ্ঠপুত্র কারণ সে তার বৃদ্ধ বয়সে তার পিতার সেবা করেছেন যা ইন্দ্রজিৎ কখনই করেননি। ইন্দ্রজিৎ পার্থর কথায় অনিবার্য সত্য উপলব্ধি করে এবং ভোরবেলা চলে যায়।
সুরিন্দর ফিল্মসের ইউটিউব চ্যানেলে ১০ এপ্রিল ২০১৯-এ ছবিটির আনুষ্ঠানিক ট্রেলার মুক্তি পায়। 
ছবিটি ২৬ এপ্রিল ২০১৯ মুক্তি পায়। "টাইমস অফ ইন্ডিয়া" ছবিটিকে ৫ স্টারের মধ্যে ৩.৫ রেট দিয়েছে। সিনেটসান ফিল্মটিকে পাঁচটির মধ্যে ৩ তারা রেট দিয়েছে এবং লিখেছেন: "গল্পলাইনের চেয়েও বেশি, জ্যেষ্ঠপুত্রের দ্বন্দ্বমূলক চরিত্রগুলি দর্শকদের কাছে আবেদন রাখবে।" অভিনয়ের পাশাপাশি ছবিটি ভলো আয়ও করেছে।
অর্ক সিনহা

অর্ক সিনহা (জন্ম ১২ মে ১৯৮৭) একজন ভারতীয় চলচ্চিত্র নির্মাতা, অভিনেতা, লেখক, গীতিকার, গায়ক, সুরকার, প্রযোজক এবং পশ্চিমবঙ্গ, কলকাতার চলচ্চিত্র শিল্পের একজন প্রাক্তন কম্পিউটার বিজ্ঞান প্রকৌশলী। ২০১৩ সালের ডিসেম্বরে আমার আমি মাধ্যমে চলচ্চিত্রের জগতে তার অভিষেক হয়। ছবির চিত্রনাট্য-গান-সংলাপ ও পরিচালনা সবই অর্কর। 
অর্ক শিবপুর বেঙ্গল ইঞ্জিনিয়ারিং কলেজ মডেল স্কুল থেকে তার স্কুলিং শেষ করেন এবং তারপরে, কলকাতার হেরিটেজ ইনস্টিটিউট অফ টেকনোলজি থেকে কম্পিউটার সায়েন্স এবং ইঞ্জিনিয়ারিংয়ে স্নাতক সম্পন্ন করেন। MNC-তে চাকরি পেলেও তিনি তা ছেড়ে দিয়ে চলচ্চিত্র শিল্পে যুক্ত হন।
তার স্কুল এবং কলেজের সময়কালে, অর্ক অনেক সাংস্কৃতিক কর্মকাণ্ডে সক্রিয়ভাবে জড়িত ছিলেন। তিনি বুদ্ধদেব দাশগুপ্তের "জানালাতে" প্রথমে সহকারী পরিচালক এবং পর গৌতম ঘোষের "মনের মানুষে" একজন পর্যবেক্ষক হিসেবে কাজ করেছেন। তারপর তিনি সাহা ইনস্টিটিউট অফ নিউক্লিয়ার ফিজিক্স সম্পর্কে গৌতম ঘোষ পরিচালিত একটি ডকুমেন্টারি ফিচার - "ইন্সপিরেশন" -এর চিত্রনাট্যকার এবং ফ্লোর ডিরেক্টর হিসেবে কাজ করেন।
তিনি বাংলা টেলিভিশনে (সানন্দ টিভি) স"বিনয় নিবেদনে" একজন পার্শ্ব অভিনেতা হিসেবে অভিনয়ের যাত্রা শুরু করেন।
২০১৩ সালে, ২৬ বছর বয়সে, অর্ক তার প্রথম ফিচার "আমার আমি" পরিচালনা করেন, যেখানে কিছু বিক্ষিপ্ত আত্মার গল্প বলা হয়, তারা শহরে তাদের স্বপ্ন পিছনে তাড়া করে বেড়ায়। তিনি এই চলচ্চিত্রের গল্প, চিত্রনাট্য, সংলাপ, চিত্রনাট্য এবং গানও লিখেছেন যার জন্য তিনি "সেরা আসন্ন গীতিকার পুরস্কার" বিভাগে চতুর্থ বাংলা মির্চি মিউজিক অ্যাওয়ার্ডস পান তাঁর "অন্য কেউ থাকবে কাছাকাছি"।
২০১৫ সালে, অর্ক জি বাংলা অরিজিনালসের জন্য তার দ্বিতীয় চলচ্চিত্র তৈরি করেন, যার নাম "ছিল অমলের কেবিন" । ছবিটি মুক্তির পর সমালোচকদের ইতিবাচক সাড়া পাওয়া যায়। অ"মলের কেবিনে", এই ছবিতে অর্ক নিজেই নিজের লেখা একটি গানে প্লেব্যাক গায়ক হিসেবে কাজ করেন। 
পরিচালক হিসেবে
সহকারী পরিচালক হিসেবে
স্ক্রিপ্ট রাইটার হিসেবে
অভিনেতা হিসেবে
গীতিকার হিসেবে
গায়ক হিসেবে
মিউজিক কম্পোজার হিসেবে
বাংলাদেশের ভৌগোলিক নির্দেশকের তালিকা

কোনো একটা দেশের মাটি, পানি, আবহাওয়া ও মানুষের সৃজনশীলতা মিলে কোনো পণ্য তৈরি হলে তাকে বলা হয় সেই দেশের ভৌগোলিক নির্দেশক (জিআই) পণ্য। আন্তর্জাতিক মেধাস্বত্ববিষয়ক সংস্থা ওয়াল্ড প্রপার্টি রাইটস অর্গানাইজেশন এর নিয়ম মেনে বাংলাদেশের শিল্প মন্ত্রণালয়ের অধিন পেটেন্ট, ডিজাইন ও ট্রেডমার্কস অধিদপ্তর (ডিপিডিটি) এই স্বীকৃতি ও সনদ দিয়ে থাকে।
৩০ এপ্রিল ২০২৫ নাগাদ বাংলাদেশের নিবন্ধিত ও স্বীকৃত জিআই পণ্য ৫৫টি।
১৭ নভেম্বর, ২০১৬ সালে দেশের প্রথম ভৌগোলিক নির্দেশক (জিআই) পণ্য হিসেবে স্বীকৃতি পায় জামদানি শাড়ি।
১৭ আগস্ট ২০১৭ সালে পেটেন্ট, ডিজাইন ও ট্রেডমার্কস অধিদপ্তর বাংলাদেশের জাতীয় মাছ ইলিশকে বাংলাদেশী পণ্য হিসাবে বিশ্ব স্বীকৃতি অর্জনের কথা ঘোষণা করে। এর ফলে ইলিশ বাংলাদেশের দ্বিতীয় ভৌগোলিক নির্দেশক পণ্য হিসেবে নিবন্ধিত হয়।
২৭ জানুয়ারি ২০১৯ তারিখে খিরসাপাত আমকে বাংলাদেশের ৩য় ভৌগোলিক নির্দেশক পণ্য (খাদ্যদ্রব্য) হিসেবে ঘোষণা করা হয়।
২০২০ সালের ২৮ ডিসেম্বর ঢাকাই মসলিনকে বাংলাদেশের চতুর্থ ভৌগোলিক নির্দেশক পণ্য বলে স্বীকৃতি দেওয়া হয়।
২০২১ সালের ২৬ এপ্রিল রাজশাহী সিল্ককে ৫ম, রংপুরের ৭০০ বছরের ঐতিহ্যের ধারকবাহক রংপুরের শতরঞ্জিকে ৬ষ্ট, চিনিগুঁড়া চালকে ৭ম, দিনাজপুরের কাটারিভোগকে ৮ম এবং বিজয়পুরের সাদা মাটিকে ৯ম জিআই পণ্য বলে স্বীকৃতি দেওয়া হয়।
২০২২ সালের ২৪ এপ্রিল বাগদা চিংড়িকে বাংলাদেশের ভৌগোলিক নির্দেশক পণ্য বলে আনুষ্ঠানিকভাবে নিবন্ধন সনদ দেওয়া হয়। এটি বাংলাদেশের দশম জিআই পন্য।
বাংলাদেশের যেসব পণ্য ভৌগোলিক নিদর্শন হিসেবে নিবন্ধিত তার তালিকা নিম্নরূপ:
ইশ্ক কি দাস্তান - নাগমণি

ইশ্ক কি দাস্তান - নাগমণি হল একটি ভারতীয় হিন্দি ভাষার অতিপ্রাকৃত নাটক এবং অলীক ধারার ভারতীয় টেলিভিশন সিরিজ যা শূণ্য স্কোয়ার প্রোডাকশন দ্বারা নির্মিত, যেটি ১৩ জুন ২০২২-এ দঙ্গল টিভিতে প্রিমিয়ার হয়েছিল। সিরিজে অভিনয় করছেন আলেয়া ঘোষ, আদিত্য রেডিজ, পবিত্রা পুনিয়া।
নাগমণি দুটি অতিপ্রাকৃত প্রাণীর একটি অমর প্রেমের গল্পকে মূর্ত করে যারা একটি ডাইনির লোভের শিকার হয়। এটি আকৃতি পরিবর্তনকারী নাগ-নাগিন এবং নাগিনের কাছে থাকা জীবনদাতা রত্ন অর্জনের মাধ্যমে অমরত্বের সন্ধানকারী দুষ্ট ডাইনির অন্তহীন লোভের মধ্যে একটি প্রেমের গল্প সৃষ্টি করে।
আচার্য প্রফুল্লচন্দ্র রায় সরকারি মহাবিদ্যালয়

আচার্য প্রফুল্ল চন্দ্র রায় সরকারি কলেজ রাজ্য-সরকারের একটি স্নাতক কলেজ, যা ২০১০ সালে প্রতিষ্ঠিত হয়েছিল। এটি হিমাচল বিহার, শিলিগুড়ি, দার্জিলিং জেলার দ্বিতীয় সরকারি ডিগ্রি কলেজ। আচার্য ব্রজেন্দ্র নাথ সিল কলেজের পরে এপিসি রায় কলেজ দ্বিতীয় সরকারি অর্থায়নে তৈরি স্নাতক কলেজ। এখানে বিজ্ঞান এবং কলা বেশ কয়েকটি বিষয়ে স্নাতক ডিগ্রির পড়াশোনা করা যায়। প্রথমে এটি মূলত বিজ্ঞানের বিষয়গুলিই ছিল পরবর্তীতে মোট পাঁচটি কলা বিভাগের বিষয় অন্তর্ভুক্ত হয়েছে। এই কলেজে তিনতলা একটি কেন্দ্রীয় ডিজিটাল লাইব্রেরি রয়েছে, বাস্কেট বল খেলার জায়গা রয়েছে, অনেক দূর থেকে ছাত্রছাত্রীরা পড়তে আসায় একটি ছাত্রাবাসের প্রয়োজন রয়েছে। এটি উত্তরবঙ্গ বিশ্ববিদ্যালয়ের অধিভুক্ত। 
এটি মূলত বিজ্ঞান কলেজ হিসেবেনপরিচিত তবে এখানে বেশ কিছু কলা বিভাগও রয়েছে।
সাইনিং উইথ দ্য শর্মাস্

সাইনিং উইথ দ্য শর্মাস্ ব্যক্তিগত জীবনের উপর ভিত্তি করে একটি ভারতীয় ওয়েব রিয়েলিটি সিরিজ। এটি সোশ্যাল সোয়্যাগ নামক ওটিটি প্ল্যাটফর্মে ২০২২ সালের জুনে প্রিমিয়ার হয়েছে। এতে অভিনয় করছেন নেহা শর্মা এবং তার ছোট বোন আয়েশা শর্মা। 
সাইনিং উইথ দ্য শর্মাস্ হল নেহা শর্মা এবং তার ছোট বোন আয়েশা শর্মার বাস্তব জীবনের উপর ভিত্তি করে একটি রিয়েলিটি শো। তারা এই আনস্ক্রিপ্টেড শো দিয়ে তাদের বাস্তব জীবনের এক ঝলক দেখায়। এটি এমন একটি শো যেখানে সব কিছুই আছে - মজাদার, সৎ, আসল এবং আনফিল্টার করা।
"সাইনিং উইথ দ্য শর্মাস্ সোশ্যাল সোয়্যাগ এ"
পদসেতু

পদসেতু (footbridge), পথচারী সেতু (pedestrian bridge) বা পথচারী পারাপার সেতু (pedestrian overpass বা pedestrian overcrossing) কেবলমাত্র পায়ে হাঁটা পথচারীদের জন্য বিশেষভাবে নির্মিত সেতুকে বোঝায়। পদসেতু বলতে মূলত ভূমি থেকে উঁচুতে দুইটি বিন্দুর মধ্যে সংযোগ স্থাপনকারী কাঠামোকে বোঝায়। তবে ভূমির কাছাকাছি অবস্থিত কাঠামোকেও পদসেতু বলা হতে পারে, যেমন আর্দ্র, জলাভূমির উপরে স্থাপিত তক্তাবিছানো পথকেও পদসেতু বলা হতে পারে। পানির মধ্যে পাথরের চাঙড় ফেলে পায়ে হেঁটে পার হবার ব্যবস্থা কিংবা গাছের গুঁড়ি ফেলে পার হবার ব্যবস্থা পদসেতুর সবচেয়ে পুরাতন ও সরল কিছু উদাহরণ। বর্তমানে কংক্রিট, ইটপাথর বা ইস্পাতের পদসেতু নির্মাণ করা হয়। কিছু কিছু ক্ষেত্রে পদসেতুগুলি ক্রিয়াবাদী ও শৈল্পিক উভয় ভূমিকা পালন করতে পারে। 
অপেক্ষাকৃত অনুন্নত দেশগুলিতে পদসেতুগুলি কোনও লোকালয়ের অধিবাসীদের জন্য চিকিৎসাকেন্দ্র, বিদ্যালয়, ব্যবসাপ্রতিষ্ঠান ও বাজারে যাবার পথের গুরুত্বপূর্ণ সংযোগস্থল হতে পারে। এসব ক্ষেত্রে স্থানীয় উপাদান ও শ্রম ব্যবহার করে সহজে নির্মাণযোগ্য ও টেকসই পদসেতু নির্মাণের জন্য সরল ঝুলন্ত সেতুর বিভিন্ন নকশা প্রয়োগ করা হতে পারে। 
পাশাপাশি দুইটি ভবনের দুইটি একই তলার মধ্যে সংযোগস্থাপনকারী একটি ঢাকা পদসেতুকে কখনও কখনও আকাশপথ বলে। কিছু কিছু সেতুতে পথচারীদের পাশাপাশি বাইসাইকেল চালকদের চালনার সুবিধা থাকে; এগুলিকে সবুজ সেতু বলে এবং এগুলি একটি টেকসই পরিবহন ব্যবস্থার একটি গুরুত্বপূর্ণ অংশ। 
অনেক সময় পদসেতুগুলি পথচারীদেরকে জলপথ বা রেলপথ অতিক্রম করতে সাহায্য করে, যেখানে কাছাকাছি অন্য কোনও পথ থাকে না। এছাড়া এগুলি ব্যস্ত সড়কের উপর দিয়ে নির্মাণ করা হতে পারে, যাতে পথচারীরা যানচলাচলে ব্যাঘাত না করে নিরাপরে রাস্তা পার হতে পারে। শেষোক্ত পদসেতুগুলি হল একধরনের পথচারী পৃথকীকরণ কাঠামো (Pedestrian separation structure)। সাধারণত বিদ্যালয় বা হাসপাতালের কাছে কিংবা পথচারীর পারাপারের অনুপস্থিতিতে এগুলি বিদ্যমান থাকে।
হরি হে দীনবন্ধু

হরি হে দীনবন্ধু ভারতীয় কণ্ঠশিল্পী লোপামু্দ্রা মিত্রের একটি গানের অ্যালবাম। এই অ্যালাবামে তিনি ছাড়াও গান গেয়েছেন আগন্তুক ও সৌমেন অধিকারী। গুজরাত দাঙ্গা নিয়ে এখানে 'গুজরাত ২০০২' নামে একটি গান আছে। গানগুলি লিখেছেন সমীর চট্টোপাধ্যায়, শক্তি চট্টোপাধ্যায়, সুবোধ সরকার, জয় সরকার আরও অনেকে। সুরারোপ করেছেন কল্যাণ সেনবরাট, সমীর গুপ্ত, জয় সরকার, অদিতি নাগ চৌধুরী। এটি সারেগামা ইন্ডিয়া লিমিটেডের লেবেল প্রকাশিত হয়েছিল।
সমস্ত গানেই মূল কণ্ঠশিল্পী হিসেবে লোপামুদ্রা মিত্র আছেন, অন্য শিল্পী থাকলে উল্লেখ করা হয়েছে।
মালজোড়া গান

মালজোড়া গান বলা হয় তত্ত্বভিত্তিক বিতর্কমূলক বাউল গানকে। গানের মাধ্যমে একটি বিষয়ের উপর বাউলগণ নিজ নিজ যুক্তি উপস্থাপন করেন। 
প্রচলিত রেওয়াজের বাইরে ত্রিশের দশকে এক ব্যতিক্রমী ধারার বাউলগানের প্রচলন শুরু হয় নেত্রকোনায়। এর নাম ‘মালজোড়া বাউলগান’। মনে করা হয়, মালজোড়া বাউলগানের ধারণাটি এসেছে কবিগান থেকে। নেত্রকোনাসহ পূর্ব ময়মনসিংহ অঞ্চলে একসময় কবিগানের জয়জয়কার ছিল। কবিগান ছিল মূলত দুই কবিয়ালের লড়াই বা বাগ্‌যুদ্ধ। সেই ধারাটিই বাউলগানে সংমিশ্রিত হয়ে ‘মালজোড়া বাউলগান’ নামে নতুন আরেক ধারার প্রচলন করে। মালজোড়া বাউলগানের ‘মাল’ শব্দটি এসেছে ‘কুস্তির লড়াই’ থেকে। এ অঞ্চলে আগে যাঁরা কুস্তি করতেন তাঁদের ‘মাল’ বলা হতো। মালজোড়া বাউলগানও একধরনের লড়াই। গানে গানে তাত্ত্বিক বিভিন্ন প্রশ্নোত্তরের লড়াই এটি। এখানেও একজন আরেকজনকে পরাস্ত করার চেষ্টা করেন। তাই মালজোড়ার শিল্পীরাও পান ‘মাল’–এর খ্যাতি।
নেত্রকোনাসহ গোটা ভাটি অঞ্চলে মালজোড়া বাউল গানের যে জয়জয়কার পরিস্থিতির সৃষ্টি হয়েছিল তার মূল প্রবর্তক ছিলেন বাউল রশিদ উদ্দিন। গোলাম এরশাদুর রহমান প্রণীত 'নেত্রকোনার বাউলগীতি' বই মারফত জানা যায়, ১৯৩৩ সালের ডিসেম্বর মাসে রশিদ উদ্দিনের সক্রিয় উদ্যোগে নেত্রকোনা শহরের গরুহাট্টায় সর্বপ্রথম তত্ত্বভিত্তিক বিতর্কমূলক বাউল গানের আসর অনুষ্ঠিত হয়। এ বিতর্কে বাউল রশিদ উদ্দিন, জালাল উদ্দিন খাঁ ও চান খাঁ প্রমুখ অংশ নেন। বিচারক ছিলেন সাধক ও পীর আছমত আলী শাহ্ ফকির। বাউলের এ ব্যতিক্রম আসরে প্রখ্যাত কবিয়াল বিজয় নারায়ণ আচার্য, বাউল তৈয়ব আলী, মিরাজ আলী, ইদ্রিছ মিয়া ও চানমিয়াসহ বহু বাউল কবিয়াল উপস্থিত ছিলেন। ওই আসরের পর থেকেই নেত্রকোনা ও আশপাশের এলাকায় তত্ত্বভিত্তিক বিতর্কমূলক 'মালজোড়া বাউলের প্রসার ঘটে।।
শিবানী রাজশেখর

শিবানী রাজশেখর হলেন একজন ভারতীয় অভিনেত্রী ও মডেল, যিনি মূলত তেলুগু ও তামিল চলচ্চিত্রে অভিনয় করেন। তিনি "অদ্ভূতম" (২০২১) চলচ্চিত্রের মাধ্যমে অভিনয়ে আত্মপ্রকাশ করেন।
শিবানী ১৯৯৬ সালের ১ জুলাই তামিলনাড়ুর চেন্নাইয়ে একটি তেলুগু পরিবারে জন্মগ্রহণ করেন। এরপর তিনি তেলেঙ্গানার হায়দ্রাবাদে বেড়ে ওঠেন। তার বাবা রাজশেখর এবং মা জীবিতা।
ফাইজান রিয়াজ

ফাইজান রিয়াজ (জন্ম ২ জুলাই ১৯৮৮) একজন পাকিস্তানি ক্রিকেটার যিনি নর্দানের হয়ে খেলেন। 
মার্চ ২০১৯ সালে, তাকে ২০১৯ পাকিস্তান কাপের জন্য খাইবার পাখতুনখোয়া দলে নাম দেওয়া হয়েছিল।
২০২১ সালের জানুয়ারীতে, ২০২০-২১ পাকিস্তান কাপের জন্য নর্দানের দলে রাখা হয়েছিল।
২০০৩ আইরিশ মাস্টার্স

২০০৩ সিটিওয়েস্ট আইরিশ মাস্টার্স হল একটি পেশাদার স্নুকার বিশ্ব র‍্যাঙ্কিং টুর্নামেন্ট, যা ২৫ থেকে ৩০ মার্চ, ২০০৩ পর্যন্ত অনুষ্ঠিত হয়েছিল আয়ারল্যান্ড প্রজাতন্ত্রের ডাবলিন শহরের সিটিওয়েস্ট হোটেলে। 
রনি ও'সুলিভান ফাইনালে জন হিগিন্সকে ১০-৯ পয়েন্টে পরাজিত করেন।
ক্রো-ম্যাগস

ক্রো-ম্যাগস হলো নিউ ইয়র্ক সিটির একটি আমেরিকান হার্ডকোর পাঙ্ক ব্যান্ড।
বর্তমান
প্রাক্তন
1990 এবং 2000 এর দশকে বিভিন্ন সময়ে, ফ্লানাগান এবং জোসেফ একই সাথে সম্পূর্ণ ভিন্ন লাইনআপ সহ ক্রো-ম্যাগগুলির পৃথক সংস্করণের নেতৃত্ব দেন। গোষ্ঠীগুলি নিজেদেরকে ক্রো-ম্যাগ জ্যাম, স্ট্রিট জাস্টিস, এজ অফ কোয়ারেল, এফভিকে (ফিয়ারলেস ভ্যাম্পায়ার কিলার) বা চোলো-ম্যাগস বলে বিবেচিত হয়েছিল।
টাইমলাইন
রায় ক্যাপ্পো

রায় ক্যাপ্পো (ইংরেজি: Ray Cappo), যিনি রঘুনাথ দাস নামেও পরিচিত,  একজন আমেরিকান পাঙ্ক রক মিউজিশিয়ান, যিনি "ইয়ুথ অফ টুডে" এবং শেল্টার ব্যান্ডের কণ্ঠশিল্পী হিসেবে পরিচিত এবং স্বতন্ত্র রেকর্ড লেবেল ইকুয়াল ভিশনের প্রতিষ্ঠাতা।
রিফ্লেক্স ফ্রম পেইন থেকে
ভায়োলেন্ট চিল্ড্রেন এর থেকে
ইয়ুথ অফ টুডে সাথে
শেল্টার সাথে
রে এবং পোরসেলের এর পর থেকে
বেটার দ্যান আ থাউজেন্ড এর পর থেকে
স্টোরি অফ ইয়ার এর থেকে
জয় জয় দুর্গা মা

জয় জয় দুর্গা মা ২০১৮ সালে শান, অভিজিৎ ভট্টাচার্য ও জিৎ গাঙ্গুলীর গাওয়া দুর্গা পূজার বিশেষ একটি গান। এতে অভিনয়ে ছিলেন সৌরভ গঙ্গোপাধ্যায়, মিমি চক্রবর্তী, শুভশ্রী গাঙ্গুলী, বনি সেনগুপ্ত এবং জিৎ গাঙ্গুলী। লিখেছেন প্রিয় চট্টোপাধ্যায় এবং মিউজিক ভিডিও পরিচালনা করেছেন রাজ চক্রবর্তী ।
ব্র্যান্ড: ক্যাপ্টেন টিএমটি
গায়ক: শান, অভিজিৎ ভট্টাচার্য, জিৎ গাঙ্গুলী
মিউজিক কম্পোজার: জিৎ গাঙ্গুলী
গানের কথা: প্রিয় চট্টোপাধ্যায়
অভিনয়ে: সৌরভ গঙ্গোপাধ্যায়, মিমি চক্রবর্তী, শুভশ্রী গাঙ্গুলী, বনি সেনগুপ্ত, জিৎ গাঙ্গুলী
পরিচালক: রাজ চক্রবর্তী
কোরিওগ্রাফার: বাবা যাদব
সিনেমাটোগ্রাফার: সৌমিক হালদার
প্রোডাকশন হাউস: রাজ চক্রবর্তী প্রোডাকশন
ক্রিয়েটিভ এজেন্সি: লো লিন্টাস, কলকাতা
ডিজিটাল এজেন্সি: সেকেন্ড ইনিংস স্পোর্টস অ্যান্ড এন্টারটেইনমেন্ট
মন্দন মিশ্র

মন্দন মিশ্র ছিলেন হিন্দু দার্শনিক যিনি মীমাংসা ও অদ্বৈত চিন্তাধারার উপর লিখেছেন। তিনি দর্শনের কর্ম মীমাংসা দর্শনের অনুসারী এবং ভাষার সামগ্রিক স্ফোটা মতবাদের কট্টর রক্ষক ছিলেন। তিনি আদি শঙ্করের সমসাময়িক ছিলেন, এবং যখন বলা হয় যে তিনি আদি শঙ্করের শিষ্য হয়েছিলেন, তিনি আসলে খ্রিস্টীয় দশম শতাব্দী পর্যন্ত দুজনের মধ্যে সবচেয়ে বিশিষ্ট অদ্বৈত ছিলেন। তাকে প্রায়শই সুরেশ্বর বলে চিহ্নিত করা হয়, যদিও এর সত্যতা সন্দেহজনক। তবুও, সরকারী শৃঙ্গেরি দস্তাবেজগুলি মন্দন মিশ্রকে সুরেশ্বর হিসেবে স্বীকৃতি দেয়।
মন্দন মিশ্র, যিনি শঙ্করের সমসাময়িক ছিলেন, তিনি মীমাংসা পণ্ডিত কুমারীল ভট্টের ছাত্র বলে পরিচিত। তিনি মীমাংসার উপর বেশ কয়েকটি গ্রন্থ রচনা করেছেন, তবে ব্রহ্ম-সিদ্ধি অদ্বৈত-এর উপর রচনাও লিখেছেন। মন্দন মিশ্র সম্ভবত অদ্বৈত বেদান্ত ঐতিহ্যে সাধারণত যতটা স্বীকৃত হয় তার চেয়ে বেশি প্রভাবশালী ছিলেন। রিচার্ড ই. কিং এর মতে,
রিচার্ড ও রুদুরমুনের মতে, ১০ম শতাব্দী পর্যন্ত শঙ্করকে তার পুরোনো সমসাময়িক মন্দন মিশ্রের ছায়া ছিল। শঙ্করের পর শতাব্দীতে মন্দন মিশ্র ছিলেন বেদান্তের সবচেয়ে গুরুত্বপূর্ণ প্রতিনিধি হিসেবে বিবেচিত। তার প্রভাব এমন ছিল যে, কেউ কেউ এই কাজটিকে "অদ্বৈত-এর একটি অ-শঙ্করান ব্র্যান্ডের" বলে মনে করেন।
ব্রহ্ম-সিদ্ধিতে উল্লিখিত "ত্রুটির তত্ত্ব" ভুলের আদর্শিক অদ্বৈত বেদান্ত তত্ত্ব হয়ে ওঠে। মন্দন মিশ্রের মতে, ত্রুটিগুলি হল সুযোগ কারণ তারা "সত্যের দিকে নিয়ে যায়", এবং সম্পূর্ণ সঠিক জ্ঞানের জন্য প্রয়োজন যে শুধুমাত্র সত্যকে বোঝা উচিত নয় বরং ভুলগুলিও পরীক্ষা করা এবং বোঝার পাশাপাশি যা সত্য নয়।
তাঁর ছাত্র বাচস্পতি মিশ্র, যিনি অদ্বৈত মতকে জনপ্রিয় করার জন্য শঙ্করের অবতার বলে মনে করা হয়, ভামতী লিখেছেন, শঙ্করের ব্রহ্ম সূত্রভাষ্যের ভাষ্য, এবং ব্রহ্মতত্ত্ব-সমিক্ষা, মন্দন মিশ্রের ব্রহ্ম-সিদ্ধির ভাষ্য। তার চিন্তাধারা মূলত মন্দানা মিশ্রের দ্বারা অনুপ্রাণিত হয়েছিল এবং শঙ্করার চিন্তাকে মন্দন মিশ্রের সাথে সামঞ্জস্যপূর্ণ করে। অদ্বৈত ঐতিহ্য অনুসারে, শঙ্কর "তাঁর ভামতীর মাধ্যমে অদ্বৈত ব্যবস্থাকে জনপ্রিয় করার জন্য বাচস্পতি মিশ্র হিসাবে পুনর্জন্ম গ্রহণ করেছিলেন।"
মন্দন মিশ্রের প্রভাব এবং মর্যাদা আদি শঙ্করের সাথে তার বিতর্ক সম্পর্কে জনপ্রিয় কিংবদন্তিতেও বোঝা যায়। কিংবদন্তি অনুসারে, শঙ্করের জীবনীতে বর্ণিত, আদি শঙ্কর মন্দন মিশ্রের সাথে বিতর্ক করেছিলেন।
পরাজিত ব্যক্তি বিজয়ীর শিষ্য হবে এবং তার চিন্তাধারাকে গ্রহণ করবে। এই কিংবদন্তি অনুসারে, শঙ্কর মন্দন মিশ্রকে পরাজিত করেছিলেন এবং সম্মতি অনুসারে, মন্দানা শঙ্করের শিষ্য হয়েছিলেন এবং সুরেশ্বরাচার্য নাম ধারণ করেছিলেন। অদ্বৈত বেদান্ত ঐতিহ্য অনুসারে, হস্তমালাক, পদ্মপদ ও তোতাকাচার্য সহ মন্দন মিশ্র ছিলেন শঙ্করের চার প্রধান শিষ্যদের একজন এবং শৃঙ্গেরি মঠের প্রথম প্রধান ছিলেন, শঙ্কর পরে যে চারটি মঠ প্রতিষ্ঠা করেছিলেন তার মধ্যে একটি। এই কিংবদন্তি মন্দন মিশ্রের প্রভাবকে প্রতিফলিত করে এবং পরবর্তী সময়ে শঙ্কর যে অবস্থানে অর্জিত হয়েছিল তাকে বশীভূত করার জন্য পরবর্তী অদ্বৈত ঐতিহ্যের প্রচেষ্টা।
পাপুয়ান ইঁদুর

পাপুয়ান ইঁদুর ("Rattus novaeguineae") হল মুরিডে পরিবারের একটি প্রজাতির তীক্ষ্ণদন্তী। এটি শুধুমাত্র মধ্য পাপুয়া নিউগিনির কিছু অংশে পাওয়া যায়।
বণ্ডারনায়ক পরিবার

বণ্ডারনায়ক পরিবার (; ) হল শ্রীলঙ্কার একটি প্রভাবশালী রাজনৈতিক পরিবার। বংশপরম্পরায় সফল রাজনীতিবিদ হওয়া অনেক সদস্যসহ পরিবারটিতে তিনজন শ্রীলঙ্কান প্রধানমন্ত্রী এবং একজন রাষ্ট্রপতি রয়েছেন।
শ্রীলঙ্কায় বণ্ডারনায়ক পরিবারটি নীলপেরুমল পণ্ডরাম নামে পরিচিত এক ব্যক্তি থেকে উৎপত্তিলাভ করেছে বলে দাবি করা হয় যিনি ভারত থেকে এসেছিলেন এবং তিনি নবগমুব পট্টিনী দেবালয় মন্দিরের প্রধান পুরোহিত ছিলেন। পরিবারটি তাদের নাম পরিবর্তন করে সিংহলি রূপ বণ্ডারনায়ক রাখে এবং তারা ডায়াসের মতো পর্তুগিজ নাম গ্রহণ করে। তারা ঔপনিবেশিক পর্তুগিজ শাসন এবং পরবর্তীতে ওলন্দাজ শাসনের সেবা করেছিল এবং সামাজিক সুযোগ-সুবিধা লাভ করেছিল। তাদের স্বর্ণযুগ শুরু হয়েছিল অনুবাদক এবং স্থানীয় লেখক হিসেবে যা তাদের প্রভাব-প্রতিপত্তি ও ক্ষমতাকে প্রসারিত করেছিল। পরিবারের একজন সদস্য ডন উইলিয়াম ডায়াস, যিনি ব্রিটিশদের অধীনে অনুবাদক হিসাবে কাজ করেছিলেন, যখন একনেলিগোদ দিসবে আত্মগোপনে থাকাকালীন ক্ষমতাচ্যুত ক্যান্ডীয় রাজা শ্রী বিক্রম রাজসিংহকে বন্দী করা হয়েছিল তখন উপস্থিত ছিলেন।
হোরগোল্ল বণ্ডারনায়ক সমাধি হল সলোমন ওয়েস্ট রিজওয়ে ডিয়স বণ্ডারনায়ক এবং তাঁর স্ত্রী সিরিমাবো রতবত্তে ডিয়স বণ্ডারনায়কের শেষ সমাধিক্ষেত্র। এটি শ্রীলঙ্কার পশ্চিম প্রদেশের অত্থনগল্লে হোরগোল্লের বণ্ডারনায়ক সম্পত্তির মাঠে অবস্থিত।
জে এম সেন স্কুল এন্ড কলেজ

জে এম সেন স্কুল এন্ড কলেজ বা যাত্রা মোহন সেন স্কুল এন্ড কলেজ চট্টগ্রামের ফিরিঙ্গীবাজারে অবস্থিত একটি বেসরকারি মাধ্যমিক ও উচ্চমাধ্যমিক শিক্ষাপ্রতিষ্ঠান। শিক্ষাপ্রতিষ্ঠানটি ১৯১৩ খ্রিষ্টাব্দে প্রতিষ্ঠিত হয় এবং এটি কোতোয়ালী থানার অন্তর্গত।
১৯১৩ খ্রিষ্টাব্দে যাত্রামোহন সেন এর জমি ও অর্থ সহায়তায় চট্টগ্রামের ফিরিঙ্গীবাজারে জে এম সেন হাইস্কুল প্রতিষ্ঠিত হয়। যাত্রামোহন সেনের নামানুসারে বিদ্যালয়টির নামকরণ করা হয় জে এম সেন হাই স্কুল। স্বদেশী যুগে চট্টগ্রামে স্থাপিত বিদ্যালয় গুলোর মধ্যে এটি অন্যতম।
বিবিসি সাউন্ডস

বিবিসি সাউন্ডস, বিবিসি প্রচারিত একটি অউন্মুক্ত স্ট্রিমিং প্ল্যাটফর্ম, যা বিবিসির সম্প্রচার, অডিও-অন-ডিমান্ড এবং পডকাস্ট সরবরাহ করে এবং এটি ডাউনলোডও করা যায়।
প্ল্যাটফর্মটি মোবাইল ফোন, ট্যাবলেট, কম্পিউটার, গাড়ি এবং স্মার্ট টিভি সহ বিভিন্ন স্মার্ট ডিভাইসে উপলব্ধ। এটি মূলত যুক্তরাজ্যের শ্রোতাদের জন্য তৈরি করা হয়েছে, এমনিকি এর কোনোরকম বাণিজ্যিক বিজ্ঞাপন নেই।
বিবিসি সাউন্ডস অ্যাপের প্রাথমিক বেটা সংস্করণটি জুন ২০১৮ সালে প্রকাশ করা হয়েছিল, যেখানে বেটা সংস্করণ এবং আইপ্লেয়ার রেডিও অ্যাপ উভয়ই বিবিসি রেডিও শোনার জন্য ব্যবহার করা যেতে পারে। অক্টোবর ২০১৮, বিবিসি সাউন্ডস ওয়েবসাইট যুক্তরাজ্যের ব্যবহারকারীদের জন্য আইপ্লেয়ার রেডিওর পরিষেবা প্রতিস্থাপন করেছে। ২০১৯ সালের সেপ্টেম্বরে, আইপ্লেয়ার রেডিও অ্যাপটি অবশেষে যুক্তরাজ্যে পরিষেবা বন্ধ করে দিয়েছে। অক্টোবরের শেষে আইপ্লেয়ার রেডিও প্রতিস্থাপন করে বিবিসি সাউন্ডস ২২ সেপ্টেম্বর ২০২০ থেকে বিশ্বব্যাপী ব্যবহার হয়ে আসছে। তারপর থেকে, আইপ্লেয়ার রেডিও দ্বারা প্রদত্ত পরিষেবা সম্পূর্ণরূপে বিবিসি সাউন্ডস দ্বারা প্রতিস্থাপিত হয়েছে। মার্চ ২০২০ স্মার্ট টিভি ( আমাজন ফায়ার টিভি সহ) অ্যাপ্লিকেশনে এটি প্রকাশিত হয়েছে। 
অফিসিয়াল বিবিসি সাউন্ডস অনুসারে, এটি সেই জায়গা যেখানে বিবিসি মূল অডিও প্রোগ্রাম উপাদান সংরক্ষণের জন্য নিবেদিত, শুধুমাত্র লাইভ সম্প্রচার প্রদান না করে, যা iPlayer রেডিও থেকে আলাদা।
বিবিসি বিবিসি সাউন্ডস প্ল্যাটফর্মে তৃতীয় পক্ষের পডকাস্ট অফার করার পরিকল্পনাও ঘোষণা করেছে, তবে তৃতীয় পক্ষের সামগ্রী ডাউনলোডের জন্য উপলব্ধ হবে কিনা তা নির্দিষ্ট করেনি। 
বিবিসি টিভি প্রোগ্রামের বিপরীতে, বিবিসি সাউন্ডের বেশিরভাগ প্রোগ্রাম বিশ্বব্যাপী উপলব্ধ এবং যুক্তরাজ্যের টিভি অনুমোদনের প্রয়োজন হয় না। যুক্তরাজ্যের বাইরে যেসব প্রোগ্রাম পাওয়া যায় না সেগুলো হল প্রধানত স্পোর্টস কভারেজ, সঙ্গীত, বিশেষ করে শাস্ত্রীয় সঙ্গীত এবং লাইভ কনসার্ট। যুক্তরাজ্যের বাইরে, বিবিসি সাউন্ডস রেডিও প্রোগ্রাম ডাউনলোডের জন্য উপলব্ধ নয়, তবে বেশিরভাগ পডকাস্ট ডাউনলোডের জন্য উপলব্ধ। এই নিষেধাজ্ঞার কারণ কপিরাইট সমস্যা। বর্তমানে, বিবিসি সাউন্ডস অ্যাপটি চীন, রাশিয়া, ভারত, ভিয়েতনামে উপলব্ধ নেই।
বাচস্পতি মিশ্র

বাচস্পতি মিশ্র হল অদ্বৈত বেদান্ত ঐতিহ্যের ভারতীয়  হিন্দু দার্শনিক, যিনি হিন্দু দর্শনের প্রায় প্রতিটি নবম শতাব্দীর দর্শনের মূল পাঠে ভাষ্য লিখেছিলেন। তিনি ব্যাকরণ, তত্ত্ববিন্দু, বা সত্যের ফোঁটা নিয়ে স্বাধীন গ্রন্থও লিখেছেন, যেটি বাক্যের অর্থের মীমাংসা তত্ত্বের উপর আলোকপাত করে।
তিনি ছিলেন মন্দন মিশ্রের ছাত্র, যিনি তার প্রধান অনুপ্রেরণাদাতা ছিলেন। তিনি মন্দন মিশ্রের চিন্তাধারার সাথে শঙ্করের চিন্তার সমন্বয় ঘটান। অদ্বৈত ঐতিহ্য অনুসারে, শঙ্কর "তার ভামতীর মাধ্যমে অদ্বৈত ব্যবস্থাকে জনপ্রিয় করার জন্য বাচস্পতি মিশ্র হিসাবে পুনর্জন্ম গ্রহণ করেছিলেন।"
তিনি ভারতীয় দর্শনের বিভিন্ন শাখায় এতটাই বিস্তৃতভাবে লিখেছেন যে পরবর্তীকালে ভারতীয় পণ্ডিতরা তাকে "যার জন্য সমস্ত ব্যবস্থা তার নিজস্ব" বা সংস্কৃতে সর্ব-তন্ত্র-স্ব-তন্ত্র বলে অভিহিত করেছেন।
পরাণ (চলচ্চিত্র)

পরাণ হল রায়হান রাফি পরিচালিত একটি ২০২২ সালের বাংলাদেশী বাংলা ভাষার প্রণয়ধর্মী নাট্য চলচ্চিত্র যা মোঃ তামজিদ উল আলম তার প্রযোজনা ব্যানার লাইভ টেকনোলজিসের অধীনে প্রযোজনা করেছেন। চলচ্চিত্রটিতে প্রধান চরিত্রে অভিনয় করেছেন বিদ্যা সিনহা সাহা মীম, শরিফুল রাজ ও ইয়াশ রোহান। সত্য ঘটনা অবলম্বনে চলচ্চিত্রটি নির্মিত হয়েছে।
'অনন্যা' পড়াশোনায় একেবারেই অমনোযোগী একটা মেয়ে। পরীক্ষায় নিয়মিত ফেল করা তার জন্য স্বাভাবিক ব্যাপার যেন। তাই বাবা বলে দেন, পরেরবার ফেল করলে বিয়ে দিয়ে দেবেন। অনন্যাকে বিরক্ত করে এলাকার বখাটে 'রোমান'। ডেইজি সরকারের ছত্রছায়ায় রোমান হয়ে উঠেছে এলাকার ত্রাস, পুলিশও তার গায়ে হাত দেয় না। পাশ করে মুখ দেখাতে অনন্যা বাধ্য হয় পরীক্ষায় রোমানের সাহায্য নিয়ে পাশ করতে। পরীক্ষায় পাশ করে রোমানের সাথে প্রেমে মশগুল হওয়া অনন্যার জীবনে কয়েক বছরেই ঘটে কিছু অপ্রত্যাশিত, হৃদয় বিদারক ঘটনা। সিনেমার শুরুতে আত্মহত্যার চেষ্টা করা অনন্যা একসময় পুলিশকে বলতে থাকে রোমানের সাথে জটিল এক সম্পর্কের গল্প যেখানে আছে অন্য আরেকজন, 'সিফাত'-এর উপস্থিতি।
৩ সেপ্টেম্বর, ২০১৯-এ ছবিটির চিত্রধারণ শুরু হয়। ময়মনসিংহে এর চিত্রগ্রহণের কাজ হয়েছে। ১৮ দিন পর শুটিং শেষ হয়। ৯ জুলাই, ২০২২-এ ছবিটির পরিচালক ফেসবুক লাইভে ঘোষণা করেছিলেন যে অনন্যা নামের চরিত্রটি পরিচালকের প্রাক্তন প্রেমিকার নাম থেকে নেওয়া। ইউটিউবে ছবিটির টিজার দেখার পর দর্শকরা ধরে নিয়েছিলেন যে এটি রিফাত শরীফের হত্যাকাণ্ডের ওপর ভিত্তি করে তৈরি। যদিও পরিচালক স্বীকার করেছেন যে এটি সত্য ঘটনার উপর ভিত্তি করে, তবে তিনি বলেছিলেন যে ছবিটি তার হত্যার উপর ভিত্তি করে নির্মিত নয়। এর পোস্ট প্রোডাকশন ভারতে করা হয়েছে।
চলচ্চিত্রের ট্রেলার ইউটিউবে ২ ফেব্রুয়ারী, ২০২০ এ প্রকাশিত হয়েছিল যা একটি ইতিবাচক প্রতিক্রিয়া পায়। চলচ্চিত্রটির একটি গান ২৭ জুন, ২০২২-এ প্রকাশিত হয়।
চলচ্চিত্রটি ২০১৯ সালে মুক্তি পাওয়ার কথা ছিল। তারপরে এটির মুক্তির তারিখ ২০২০-এর জুলাই মাসে নির্ধারণ করা হয়। এরপর ২০২১ সালের ১৪ ফেব্রুয়ারি ছবিটি মুক্তি পাওয়ার কথা থাকলেও তা অনিশ্চিত হয়ে পড়ে। সেন্সরশিপ সমস্যা ও কোভিড-১৯ মহামারীর কারণে ছবিটির মুক্তি অনিশ্চিত হয়ে পড়ে। ৪ জুলাই, ২০২২-এ জানা যায় যে সেন্সর বোর্ড ছবিটির মুক্তির অনুমতি দেওয়ার সিদ্ধান্ত নিয়েছে। ১০ জুলাই, ২০২২-এ ছবিটি ১১টি প্রেক্ষাগৃহে মুক্তি পায়।
হিন্দু মন্দির, দুবাই

দুবাই হিন্দু মন্দির হলো সংযুক্ত আরব আমিরাতের দুবাইয়ে অবস্থিত একটি হিন্দু মন্দির ।
মন্দিরটি কেবলমাত্র একটি প্রার্থনা কক্ষ যার দুই পাশে দুটি বেদীতে একটিতে শিব এবং অন্যটিতে কৃষ্ণের পূজা অর্চনা করা হয় । এখানে সংযুক্ত আরব আমিরাতে অবস্থিত হিন্দুদের বিয়ের অনুষ্ঠানও সম্পূর্ণ করা হয় ।
১৯৫৮ সালে, শেখ রশিদ বিন সাঈদ আল মাকতুম বুর দুবাইতে পুরানো ধাঁচের দোকানগুলির উপরে প্রথম তলায় একটি হিন্দু মন্দির নির্মাণের অনুমতি দেন ।  এই শপিং সেন্টারটি "বুর দুবাই ওল্ড সোক" নামে পরিচিত এবং দুবাই ক্রিক এর পশ্চিমে বুর দুবাই নামে পরিচিত এলাকায় অবস্থিত ।
ত্রিপুরা রাজ্য নির্বাচন কমিশন

ত্রিপুরা রাজ্য নির্বাচন কমিশন হল ভারতের ত্রিপুরা রাজ্যে গঠিত একটি স্বায়ত্তশাসিত এবং সংবিধিবদ্ধ সংস্থা যারা নির্বাচন অবাধ, সুষ্ঠু এবং নিরপেক্ষভাবে অনুষ্ঠিত করে। অনুচ্ছেদ 243K এবং 243 ZA এবং অনুচ্ছেদ ৩২৪ অনুসারে বিধান সহ ভারতের সংবিধান রাজ্য নির্বাচন কমিশনগুলির ক্ষমতা সৃষ্টি এবং সুরক্ষা নিশ্চিত করে৷ ত্রিপুরা রাজ্য নির্বাচন কমিশন পৌরসভা, মিউনিসিপ্যাল কর্পোরেশন, পঞ্চায়েত এবং ভারতের নির্বাচন কমিশন দ্বারা নির্দিষ্ট অন্য যেকোনও শহুরে স্থানীয় সংস্থাগুলির নির্বাচন পরিচালনার জন্য দায়বদ্ধ৷ ত্রিপুরার রাজ্যপাল কর্তৃক ত্রিপুরার রাজ্য নির্বাচন কমিশনার নিযুক্ত হন।
ভারতের নির্বাচন কমিশনের ক্ষমতার অনুরূপ রাজ্যের জন্য ১৯৫০ সালে রাজ্য স্তরের নির্বাচন তত্ত্বাবধানের জন্য ত্রিপুরা রাজ্য নির্বাচন কমিশন গঠিত হয়েছিল। ত্রিপুরা রাজ্য নির্বাচন কমিশনার ত্রিপুরার রাজ্যপাল কর্তৃক নিযুক্ত হন। পদের স্বায়ত্তশাসন নিশ্চিত করার জন্য রাজ্য নির্বাচন কমিশনারকে হাইকোর্টের বিচারকের জন্য উল্লিখিত কারণ ও পদ্ধতি ছাড়া পদ থেকে অপসারণ করা যাবে না।
রেন্তা হিগাশি

রেন্তা হিগাশি (, ; জন্ম: ১৭ জুন ২০০৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৯ সালে, হিগাশি জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।
রেন্তা হিগাশি ২০০৪ সালের ১৭ই জুন তারিখে জাপানের ইয়ামাগুচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
হিগাশি জাপান অনূর্ধ্ব-১৬ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।
কে বোঝে সাঁইয়ের লীলাখেলা

'কে বোঝে সাঁইয়ের লীলাখেলা' লালন শাহ রচিত বাউল সঙ্গীত। লালন সাধারণত মুখে মুখে গান রচনা করতেন, দিন তারিখ সহ লিপিবদ্ধ হতো না; তাই এইগানের প্রথম রচনাকাল অজানা। এটি মূদ্রণ মাধ্যমে প্রকাশিত লালনের প্রথম গান। ১৮৮৫ সালে (১২৯২ বঙ্গাব্দে) হরিনাথ মজুমদার তার 'ব্রহ্মাণ্ডবেদ' সাময়িকীর প্রথম ভাগের প্রথম সংখ্যায় গানটির প্রাথমিক সংস্করণ প্রকাশ করেছিলেন। পরবর্তীতে ১৯৫৮ সালে কলিকাতা বিশ্ববিদ্যালয়ের উদ্যোগে মতিলাল দাশ ও পীযূষকান্তি মহাপাত্রর সম্পাদনায় লালন-গীতিকায় গানটি প্রমিত বাংলা ভাষায় সংকলিত হয়।
লালন এগানে তৎকালীন সামন্তদের ছলনার মাধ্যমে বঙ্গের সাধারণ জনগণকে অর্থনৈতিক শোষণ এবং শোষণ বুঝতে না পারা মানুষের অজ্ঞতার কথা বর্ণনা করেছেন। 
১৮৮৫ সালে প্রথম মূদ্রণের পর, ১৯৫৮ সালে সংকলিত হয়। লালন গীতিকায় মূল গীতের বাক্য শৈলীর পরিবর্তন হলুদ রঙে আলোকপাত কৃতঃ
হরিনাথ মজুমদার এইগানের কথায় মুগ্ধ ও প্রভাবিত হয়েছিলেন। তিনি ১৮৮৯ সালে (১২৯৬ বঙ্গাব্দে) তার ব্রহ্মাণ্ডবেদ-৩য় ভাগ, ৬ষ্ঠ সংখ্যায় এগানের সুরে বাঁধা তার নিজের কয়েকটি গান উদ্ধৃত করেন।
এই গানে তৎকালীন সামন্ত অর্থনীতির শিকারে পর্যদুস্ত বঙ্গের সাধারণ জনগণের অসহায়ত্বের হাহাকার প্রকাশ পেয়েছে। এছাড়া জনগণের অজ্ঞতার কারণে সামন্ত শোষণে অসহায়ত্ব বর্ণিত হয়েছে। এখানে ‘সাঁই’ স্বার্থান্বেষী মহলের তৈরি করা কৃত্রিম অর্থ সংকট এবং ‘লীলাখেলা’ সেই সংকটের সৃষ্ট বিচিত্র অস্থিতিশীলতা। তাদের কৃত্রিম সংকটের অবস্থান এত উপরে যে তা সাধারণের ধরা ছোঁয়ার বাইরে রয়ে যায়। সামন্ত শক্তি যার আধিপত্যে সদা চঞ্চল ও ছলনায় পরিপূর্ণ; অথচ সাধারণ জনগণের বিত্তশক্তি কখনো নৈর্ব্যক্তিক, কখনো বা ব্যক্তিক। সামন্তবাদী অর্থনৈতিক শোষণের কৌশল এত গভীর যে কেতাবি বিদ্যায় তা আয়ত্ব হয় না, কেবল কৌশলী মানুষই এর রহস্য বুঝতে পারে।
সব লোকে কয় লালন কি জাত সংসারে

'সব লোকে কয় লালন কি জাত সংসারে' লালন শাহ রচিত একটি বাউল সঙ্গীত। এইগানের মাধ্যমে লালন জাতিভেদ নিয়ে প্রশ্ন তুলেছেন। লালনের জীবদ্দশায় গানটির কোন মূদ্রণ হয়নি। মৃত্যুর ১৫ দিন পর ১৮৯০ সালে "হিতকরী" পত্রিকায় জীবনীসহ এই গানটির প্রাথমিক সংস্করণ প্রকাশিত হয়। এটি মূদ্রণ মাধ্যমে প্রকাশিত দ্বিতীয় লালন সঙ্গীত। ইতোপূর্বে ১২৯২ বঙ্গাব্দে হরিনাথ মজুমদার তার 'ব্রহ্মাণ্ডবেদ' সাময়িকীতে “কে বোঝে সাঁইয়ের লীলাখেলা” গানটি প্রকাশ করেছিলেন। বাংলাদেশের শিক্ষাব্যবস্থায় অষ্টম শ্রেনির পাঠ্যসূচীতে গানটি 'মানবধর্ম' শিরোনামে পদ্য হিসেবে অন্তর্ভূক্ত ও সংকলিত হয়েছে। 
১৮৯০ সালের ৩১শে অক্টোবর (বঙ্গাব্দ ১৫ই কার্তিক ১২৯৭) হিতকরী পত্রিকায় প্রকাশিত মুদ্রণে লালনকে ‘মহাত্মা লালন ফকির’ হিসেবে সম্বোধন করা হয়। লালন সাধারণত মুখে মুখে গান রচনা করতেন, দিন তারিখ সহ লিপিবদ্ধ হতো না; তাই এইগানের প্রথম রচনাকাল অজানা। 
লালন জাতবিভেদ নিয়ে প্রশ্ন করেছেন। মুসলমান পুরুষকে খাতনা দিলে মুসলমান হয় কিন্তু নারীদের তো খাতনা দেয়া হয়না। তেমনি হিন্দু ব্রাহ্মণ গলায় পৈতা থাকায় চেনা যায় কিন্তু বামুনীকে চেনা যায়না। লালন এই গানের মাধ্যমে বাইরের আচার-ব্যবহার বা পোশাক-আশাকে এই মানুষকে ভিন্ন ভিন্ন সম্প্রদায়ে ভেদাভেদের বিপক্ষে অবস্থান নিয়েছেন।
সুইস ফরাসি

সুইস ফরাসি ( বা "") হলো সুইজারল্যান্ডের ফরাসিভাষী এলাকা। এরা রোমান্ডি ভাষায় কথা বলে, যা ফরাসি ভাষারই একটি রূপ। ফরাসি সুইজারল্যান্ডের চারটি দাফতরিক ভাষার অন্যতম। বাকিগুলো হলো জার্মান, ইতালীয় ও রোমান্শ। ২০২০ সালে দেশটির প্রায় ২ মিলিয়ন মানুষ (মোট জনসংখ্যার ২২.৮%) তাদের প্রথম ভাষা হিসেবে ফরাসিতে কথা বলেছে এবং সুইস শ্রমবাজারের ২৮%-এর জন্য ফরাসি ছিল সর্বাধিক ব্যবহৃত ভাষা।
ফরাসি বিপ্লবের পর শিক্ষাপ্রতিষ্ঠানে শুধু ফ্রঁসিয়া ফরাসিতে শিক্ষাদানের ঐতিহাসিক ফরাসি নীতির কারণে সুইজারল্যান্ডে কথ্য ফরাসি ফ্রান্স বা বেলজিয়ামের ফরাসির মতোই। সুইজারল্যান্ডের ফরাসি এবং ফ্রান্সের ফরাসির মধ্যে পার্থক্যগুলো বেশিরভাগই আভিধানিক, স্থানীয় স্তরের উপভাষাগুলোর দ্বারা প্রভাবিত। এক্ষেত্রে বৈসাদৃশ্য দেখা যায় প্রমিত জার্মান ও সুইস জার্মানের মধ্যকার পার্থক্যে, যেগুলো পারস্পরিক বোধগম্য নয়।
সুইস ফরাসিকে আর্পিতীয় ভাষা থেকে গৃহীত কিছু পরিভাষা দ্বারা চিহ্নিত করা হয়, যা আগে রোমান্ডির আলপাইন সম্প্রদায় জুড়ে ব্যাপকভাবে কথ্য ছিল, কিন্তু আজ সে ভাষার বক্তা অনেক কম। উপরন্তু, কিছু অভিব্যক্তি সুইস এবং প্রমিত জর্মন উভয় থেকে ধার করা হয়েছে। যদিও প্রমিত ফরাসি স্কুলে শেখানো হয় এবং সরকার, গণমাধ্যম ও ব্যবসায়ে ব্যবহৃত হয়, সুইজারল্যান্ডের বিভিন্ন ক্যান্টনগুলির মধ্যে ফরাসি ভাষার কোনো অভিন্ন আঞ্চলিক রূপ নেই। উদাহরণস্বরূপ, জর্মনভাষী সম্প্রদায়ের সীমান্তবর্তী অঞ্চলে কিছু জর্মন শব্দ ফ্রান্সের সীমান্তবর্তী জেনেভার আশপাশের এলাকায় সম্পূর্ণরূপে অব্যবহৃত।
সিন্ডিকেট (ওয়েব ধারাবাহিক)

সিন্ডিকেট শিহাব শাহীন রচিত ও পরিচালিত বাংলাদেশী অপরাধ থ্রিলার ওয়েব ধারাবাহিক। এটি প্রযোজনা করেন রেদওয়ান রনি। এটি চরকি ওয়েব প্ল্যাটফর্মের অনুষ্ঠান। এতে সাতটি পর্ব রয়েছে। এতে প্রধান চরিত্রে অভিনয় করেছেন আফরান নিশো, নাজিফা তুষি ও তাসনিয়া ফারিণ।
২০২২ সালের ১০ই জুলাই ঈদুল আজহায় ধারাবাহিকটি প্রচারিত হয়। প্রচারের পরপরই ধারাবাহিকটি দর্শকদের প্রশংসা কুড়ায়।
দিনে দুপুরে ব্যাংকের ছাদ থেকে পড়ে গিয়ে নিহত হয় প্রশ্নবিদ্ধ, রহস্যে ঘেরা, ব্যাংক কর্মকর্তা জিশা। সবাই একে আত্মহত্যা বললেও জিশার প্রেমিক ও সহকর্মী আদনানের ধারণা ঠান্ডা মাথায় খুন করা হয়েছে জিশাকে। আদনান অ্যাসপারগার সিনড্রোমে আক্রান্ত আই টি অফিসার। সে ছুটছে সেই সিন্ডিকেটের পিছনে। তাকে সহযোগিতা করে তার সহকর্মী স্বর্ণা।
ধারাবাহিকটির সুর করেছেন এবং গানের কথা লিখেছেন খৈয়াম সানু সন্ধি। এতে একটি গান রয়েছে, গানে কণ্ঠ দিয়েছেন রেহান রাসুল ও মুশাররাত আঁচল।
এই সিরিজের মুক্তির পর ব্যাপক জনপ্রিয়তা পায় ভিলেন অ্যালেন স্বপন চরিত্রটি। তারই ধারাবাহিকতায় নির্মাতা শিহাব শাহীন এর সিক্যুয়েল "মাইশেলফ অ্যালেন স্বপন" নির্মাণের ঘোষণা দেন। তবে সিক্যুয়েল বলা হলেও, এটি হবে প্রিক্যুয়েল। এতে অ্যালেন স্বপনের অর্থ পাচারের হোতা হয়ে উঠার গল্প দেখা যাবে।
ইউকি কাজিউরা

ইউকি কাজিউরা (, ; জন্ম: ২ জানুয়ারি ২০০৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।
২০১৮ সালে, কাজিউরা জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
ইউকি কাজিউরা ২০০৪ সালের ২রা জানুয়ারি তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কাজিউরা জাপান অনূর্ধ্ব-১৫, জাপান অনূর্ধ্ব-১৬ এবং জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন।
আমন সাইনি

আমন সাইনি একজন ভারতীয় তীরন্দাজ। তিনি পুরুষদের কম্পাউন্ড তীরন্দাজ দলের বিভাগে এশিয়ান গেমস ২০১৮তে রৌপ্য পদক জিতেছেন। তিনি দিল্লির রিচমন্ডের গ্লোবাল স্কুলে পড়াশোনা শেষ করেন এবং তার প্রশিক্ষক সুরেন্দর গর্গের অধীনে প্রশিক্ষণ নেন।
রজত চৌহান

রজত চৌহান (জন্ম ৩০শে ডিসেম্বর ১৯৯৪) একজন ভারতীয় তীরন্দাজ। চৌহান কোপেনহেগেনে বিশ্ব তীরন্দাজি চ্যাম্পিয়নশিপে একক বিভাগে রৌপ্য পদক জিতেছিলেন, বিশ্ব চ্যাম্পিয়নশিপে কম্পাউন্ড তীরন্দাজিতে স্বতন্ত্র পদক জয় করা প্রথম ভারতীয় তিনি। তিনি অভিষেক বর্মা এবং সন্দীপ কুমারের সাথে পুরুষদের কম্পাউন্ড তীরন্দাজ দলগত বিভাগে ইনচিয়নে ২০১৪ এশিয়ান গেমস স্বর্ণপদক জিতেছিলেন। ২০১৪ সালে তিনি প্রথম ভারতীয় কম্পাউন্ড তীরন্দাজ হিসেবে তীরন্দাজি বিশ্ব কাপ ফাইনালের জন্য যোগ্যতা অর্জন করেন এবং ২০১৫ সালে ২০১৫ বিশ্ব তীরন্দাজি চ্যাম্পিয়নশিপের ফাইনালে পৌঁছেছিলেন।
তার অনন্য অবদানের জন্যে তিনি ২০১৬ সালের ভারতের সর্ব্বোচ্চ ক্রীড়া পুরস্কার অর্জুন পুরস্কারে ভূষিত হন।
 ২০১৫ এশিয়ান আর্চারি চ্যাম্পিয়নশিপ: পুরুষদের একক
নাগনাথন পান্ডি

নাগনাথন পান্ডি (জন্ম ২৩শে এপ্রিল ১৯৯৬) একজন ভারতীয় ক্রীড়াবিদ এবং তামিলনাড়ুর পুলিশ কনস্টেবল। তিনি পুরুষদের ৪ × ৪০০ মিটার রিলে ইভেন্টে ২০২০ গ্রীষ্মকালীন অলিম্পিকে ভারতের প্রতিনিধিত্ব করার জন্য নির্বাচিত হয়েছিলেন। 
তিনি ভারতীয় পুরুষ দলের হয়ে ২০২২ কমনওয়েলথ গেমসেও অংশগ্রহণ করবেন।
রাজ্যসভার বিরোধী দলনেতা

রাজ্যসভার বিরোধী দলনেতা (IAST: ) হলেন রাজ্যসভার একজন নির্বাচিত সদস্য যিনি ভারতীয় সংসদের উচ্চকক্ষে আনুষ্ঠানিক বিরোধী দলের নেতৃত্ব দেন। রাজ্যসভার বিরোধী দলের নেতা হলেন সরকারের বাইরে থাকা রাজ্যসভার বৃহত্তম রাজনৈতিক দলের সংসদীয় চেয়ারপার্সন।
১৯৬৯ সাল পর্যন্ত রাজ্যসভায় বিরোধী নেতার উপাধিটি কেবল বাস্তবে বিদ্যমান ছিল এবং এর কোন আনুষ্ঠানিক স্বীকৃতি, মর্যাদা বা বিশেষাধিকার ছিল না। পরবর্তীতে বিরোধীদলীয় নেতাকে সরকারি স্বীকৃতি দেওয়া হয় এবং ১৯৭৭ সালের আইনের মাধ্যমে তাদের বেতন-ভাতা বাড়ানো হয়। তারপর থেকে, রাজ্যসভায় নেতাকে তিনটি শর্ত পূরণ করতে হবে, যথা,
১৯৬৯ সালের ডিসেম্বরে, কংগ্রেস পার্টি (ও) সংসদে প্রধান বিরোধী দল হিসাবে স্বীকৃত হয় যখন এর নেতা, শ্যাম নন্দন মিশ্র বিরোধী নেতার ভূমিকা পালন করেন। পরে শ্যাম নন্দন প্রসাদ মিশ্র তার মেয়াদ শেষ করার পরে এম. এস. গুরুপদস্বামী রাজ্যসভায় বিরোধী দলের নেতা নির্বাচিত হন। তবে কোনো আনুষ্ঠানিক ঘোষণা ছাড়াই গুরুপদস্বামীর নিয়োগ ঘোষণা করা হয়েছে।
বিরোধী দলের নেতা (এলওপি) সংখ্যালঘুদের অধিকারের জন্য প্রণীত সরকারী নীতিগুলি দেখেন এবং বিতর্কের দাবি করেন এবং ক্ষমতাসীন দল যদি এই জাতীয় নীতি নিয়ে বিতর্ক এড়াতে চেষ্টা করে তবে সরকারের সমালোচনা করেন। বিরোধী দলনেতা দেশের বৈদেশিক সম্পর্ক এবং বাণিজ্য নিয়ে বিতর্ক করে যখন এটি জাতীয় নিরাপত্তার উপর নিরাপত্তা হুমকির সৃষ্টি করে।
সরকারী নীতি এবং ক্ষমতাসীন দলের দ্বারা তা বাস্তবায়নে বিরোধী নেতারা গুরুত্বপূর্ণ ভূমিকা পালন করে। কখনো কখনো বিরোধী নেতারা দেশের জাতীয় নিরাপত্তা ও উন্নয়ন নিয়ে সরকারকে প্রশ্ন তোলেন। ভারতের সংবিধান ১৯৭৭ সালের ১ নভেম্বর বিরোধী নেতাদের জন্য একটি পৃথক আইন তৈরি করার পরে তাদের বেতন বাড়ানো হয়েছিল।
নিম্নলিখিত সদস্যরা রাজ্যসভায় বিরোধী দলের নেতা হয়েছেন।
চায়না গ্লোবাল টেলিভিশন নেটওয়ার্ক

চায়না গ্লোবাল টেলিভিশন নেটওয়ার্ক(সংক্ষেপে:সিজিটিএন) হল চীনের রাষ্ট্রীয় মালিকানাধীন চায়না সেন্ট্রাল টেলিভিশন (সিসিটিভি) এর আন্তর্জাতিক বিভাগ, যার সদর দপ্তর চীনের রাজধানী বেইজিংয়ে অবস্থিত।সিজিটিএন ছয়টি ভাষায় ছয়টি সংবাদ এবং সাধারণ চ্যানেল সম্প্রচার করে। এটি গণপ্রজাতন্ত্রী চীনের স্টেট কাউন্সিল দ্বারা নিয়ন্ত্রিত।
সিজিটিএন শুরুতে সিসিটিভি-৯ বা "সিসিটিভি ইন্টারন্যাশনাল নামে পরিচিত ছিল। এটি মূলত ২০০০ সালে চালু হয়। ২০১০ এটির নাম পরিবর্তন করে সিসিটিভি নিউজ রাখা হয়। ২০১৬ সালের ডিসেম্বরে,সিসিটিভি ইন্টারন্যাশনালের অধীনে চীনা ভাষা ছাড়া আরও ছয়টি আন্তর্জাতিক ভাষার টেলিভিশন চ্যানেলকে একত্রে সিজিটিএন"' নামকরণ করা হয়।
সিজিটিএনের উল্লেখযোগ্য অনুষ্ঠানমালার মধ্যে "নিউজ কাস্ট", "ইন-ডীপ রিপোর্ট" এবং "কমেন্টরী প্রোগ্রাম"। এছাড়ার এর সাথে রয়েছে বৈশিষ্ট্যপূর্ণ উপস্থাপনাভিত্তিক অনুষ্ঠান। এটি ফ্রি টু এয়ার উপগ্রহের মাধ্যমে ১০০ টিরও বেশি দেশে বা অঞ্চলে ৮৫ মিলিয়ন দর্শক সম্পূর্ণ বিনামূল্যে চ্যানেলটি দেখতে পান। এছাড়াও এটি "ডিটিএইচ", "আইপিটিভি" এবং টেরিস্টরিয়াল টিভি প্লাটফর্মস এর মাধ্যমেও উপলব্ধ। এটি মূলত আন্তর্জাতিক দর্শক এবং চীনের মধ্যে বসবাসকারী বিদেশীদের জন্য প্রতিষ্ঠা করা হয়।
২০১০ সালে সিজিটিএন তার বৈচিত্র্য এবং বিশ্বব্যাপী তথ্য প্রবাহের বৃহত্তর দৃষ্টিকোণ এর জন্য "২০১০ হট বার্ড টিভি অ্যাওয়ার্ডস" জাতীয় উইন্ডো পুরস্কার জিতে নেয়।
২০০৬ কমনওয়েলথ গেমসে ভারত

অস্ট্রেলিয়ার মেলবোর্নে আয়োজিত ২০০৬ সালের কমনওয়েলথ গেমসে ভারত অংশগ্রহণ করে। ১৮৩ জন ক্রীড়াবিদ এবং ৭৭ জন কর্মকর্তার সমন্বয়ে ২৭০ জন সদস্যের শক্তিশালী দল ভারতের প্রতিনিধিত্ব করে। ২০০৪ গ্রীষ্মকালীন অলিম্পিকে রৌপ্য পদক বিজয়ী রাজ্যবর্ধন সিং রাঠোর উদবোধনী অনুষ্ঠানে ভারতের পতাকাবাহী ছিলেন।
সমরেশ জংকে উদ্বোধনী ডেভিড ডিক্সন পুরস্কারের বিজয়ী হিসেবে নির্বাচিত করা হয়, যা প্রতিটি কমনওয়েলথ গেমসে অসামান্য ক্রীড়াবিদকে সম্মানিত করতে দেওয়া হয়। জং ২০০৬ গেমসে পাঁচটি স্বর্ণ, একটি রৌপ্য এবং একটি ব্রোঞ্জসহ সাতটি পদক জিতেন, এবং তিনটি নতুন গেম রেকর্ড স্থাপন করেন। ২০০২ সালের কমনওয়েলথ গেমসের মতোই, ভারত অস্ট্রেলিয়া, ইংল্যান্ড এবং কানাডার পরে পদক টেবিলে চতুর্থ স্থানে ছিল।
শুটিং :
ভারোত্তোলন :
টেবিল টেনিস :
বক্সিং :
শুটিং :
ভারোত্তোলন :
অ্যাথলেটিক্স :
বক্সিং :
হকি :
ব্যাডমিন্টন :
টেবিল টেনিস :
শুটিং :
ভারোত্তোলন :
অ্যাথলেটিক্স :
প্রধান কোচঃ রাজিন্দর সিং
অনুজা জং

অনুজা জং (জন্ম ৬ই আগস্ট ১৯৭১) ভারতের নয়াদিল্লির একজন ভারতীয় ক্রীড়া শ্যুটার ।
২০০৬ সালের কমনওয়েলথ গেমসে তিনি মহিলাদের ৫০ মিটার রাইফেল ৩ পজিশনে ৬৭০.৭ পয়েন্ট নিয়ে স্বর্ণপদক এবং অঞ্জলি ভাগবতের সঙ্গে ১১৪২ পয়েন্ট নিয়ে মহিলাদের ৫০ মিটার রাইফেল ৩ পজিশনে (জোড়া) রৌপ্য পদক জিতেছিলেন । 
তিনি ভারতের একজন স্বনামধন্য শ্যুটিং ক্রীড়াবিদ সমরেশ জংকে বিয়ে করেছিলেন।
সুধীর কুমার চিত্রদুর্গ

সুধীর কুমার চিত্রদুর্গ পদ্মা রাজু (জন্ম ১৩ই এপ্রিল ১৯৭৯) একজন ভারতীয় ভারোত্তোলক । তিনি ব্রোঞ্জ পদক জিতেছিলেন ২০০৬ কমনওয়েলথ গেমসে পুরুষদের ৬৯ কেজি বিভাগে মোট ২৮৭ কিলোগ্রামের সম্মিলিত উত্তোলন সহ ব্রোঞ্জ পদক জিতেছিলেন।
ভার্গিজ জনসন

ভার্গিস জনসন (জন্ম ২৮শে এপ্রিল, ১৯৮২) ভারতের একজন অপেশাদার বক্সার যিনি সুপার হেভিওয়েট (+ ৯১ কেজি) বিভাগে আন্তর্জাতিক ক্ষেত্রে ভারতের হয়ে একাধিক পদক জিতেছেন।
মেলবোর্নে কমনওয়েলথ গেমস ২০০৬-এ তিনি ব্রোঞ্জ জিতেছিলেন, ডেভিড প্রাইসের কাছে হেরে গিয়েছিলেন। 
২০০৬ এশিয়ান গেমসেও তিনি কাজাখস্তানের মুখতারখান দিলদাবেকভের বিপক্ষে ১৩-৩২-এ হেরে যাওয়া বাউটে ব্রোঞ্জ পদক জিতেছিলেন।
নোয়াখালী পল্লী বিদ্যুৎ সমিতি

নোয়াখালী পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড এর পরিচালিত ৮০টি পল্লী বিদ্যুৎ সমিতি মধ্যে একটি। নোয়াখালী পল্লী বিদ্যুৎ সমিতি চট্টগ্রাম বিভাগ এর নোয়াখালী জেলায় আটটি জোনাল অফিস, একটি সাব-জোনাল অফিস, চারটি এরিয়া অফিস এবং ৩১টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নোয়াখালী পল্লী বিদ্যুৎ সমিতি প্রতিষ্ঠিত হয় ১৯৮৫ সালে।
সমবায়ের সার্বজনীন নীতিমালা এবং ‘লাভ নয়, লোকসান নয়’ এ দর্শনের উপর ভিত্তি করে গ্রাহকগণকে প্রকৃত সুবিধা মালিকানায় স্বীকৃতি দিয়ে আর্থ-সামাজিক উন্নয়নে নোয়াখালী পল্লী বিদ্যুৎ সমিতির যাত্রা শুরু হয় ১৯৮৫ সালে।
নোয়াখালী পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
নোয়াখালী পল্লী বিদ্যুৎ সমিতির ছয় লক্ষেরও বেশি আবাসিক গ্রাহক রয়েছে।
টয়লেট পেপার

টয়লেট পেপার (কখনও কখনও টয়লেট টিস্যু বা বাথরুম টিস্যু বলা হয়) একটি টিস্যু পেপার পণ্য যা প্রাথমিকভাবে মলত্যাগের পরে মলদ্বার এবং আশেপাশের অঞ্চল পরিষ্কার করতে এবং প্রস্রাবের পর মূত্র এবং বাহ্যিক যৌনাঙ্গ পরিষ্কার করতে ব্যবহৃত হয়। বা অন্যান্য শারীরিক তরল থেকে মুক্তির জন্যও ব্যবহৃত হয়। এটি এই প্রক্রিয়াগুলির সময় হাতের সুরক্ষার একটি স্তর হিসাবেও কাজ করে। এটি সাধারণত একটি টয়লেটের কাছে একটি ডিসপেনসারে সংরক্ষণের জন্য একটি পেপারবোর্ডে মোড়ানো ছিদ্রযুক্ত কাগজের একটি দীর্ঘ স্ট্রিপ হিসাবে সরবরাহ করা হয়। বান্ডিলটি ব্রিটেনে টয়লেট রোল বা লু রোল বা বগ রোল নামে পরিচিত।
টয়লেট পেপারের অন্যান্য ব্যবহার রয়েছে, কারণ এটি একটি সহজলভ্য গৃহস্থালী পণ্য। এটি নাক ফুঁকতে বা চোখ মোছার জন্য ফেসিয়াল টিস্যুর মতো ব্যবহার করা যেতে পারে। কিছু মহিলা মাসিকের সময় যোনি থেকে বেরিয়ে আসা রক্তাক্ত স্রাব শুষে নিতে কাগজটি ব্যবহার করেন। এটি ঘাম মুছা বা শোষণ করতে ব্যবহার করা যেতে পারে। টয়লেট পেপারকে কম ঘষিয়া তুলিয়া ফেলিতে সক্ষম কাগজ তোয়ালের মত পরিষ্কার করতে ব্যবহার করা যেতে পারে. কৌতুক অর্থে, টয়লেট পেপারিং হল কিশোর-কিশোরীদের দ্বারা অস্থায়ী ধ্বংসাত্মক প্রবণতার একটি রূপ এবং প্রায়শই এমন কাউকে নির্দেশ করা হয় যাকে জগাখিচুড়ি পরিষ্কার করতে হয়।
উন্নত বিশ্বের বেশিরভাগ আধুনিক টয়লেট পেপার সেপটিক ট্যাঙ্কে পচে যাওয়ার জন্য নকশা করা হয়েছে, যেখানে অন্য কিছু যেমন বাথরুম এবং ফেসিয়াল টিস্যু পচে না। ভেজা টয়লেট পেপার দ্রুত পরিবেশে পচে যায়। টয়লেট পেপারের বিভিন্ন সংখ্যক বেধের স্তর রয়েছে, এক- থেকে ছয়-প্লাই পর্যন্ত আছে, যা আরও বেশি শক্তি এবং শোষণ ক্ষমতা প্রদান করে।
৬ষ্ঠ শতাব্দীতে চীনে স্বাস্থ্যবিধির জন্য কাগজের ব্যবহার রেকর্ড করা হয়েছে, বিশেষভাবে তৈরি টয়লেট পেপার ১৪ শতকে ব্যাপকভাবে উত্পাদিত হয়েছিল। আধুনিক বাণিজ্যিক টয়লেট পেপার ১৯ শতকে উদ্ভূত হয়েছিল, ১৮৮৩ সালে রোল-ভিত্তিক ডিসপেনসারগুলির পেটেন্ট করা হয়েছিল।
বিছানার চাদর

বিছানার চাদর হল একটি আয়তক্ষেত্রাকার কাপড়ের টুকরো যা এককভাবে বা জোড়ায় বিছানায় ব্যবহৃত হয়, যা একটি বিছানার চেয়ে দৈর্ঘ্য ও প্রস্থে বড়, এবং যা একটি তোশক বা বিছানার উপরে তবে কম্বলের স্থাপন করা হয়। তোশকের উপরে একটি শীট লাগানো হয়, এটি একটি ফ্ল্যাট শীট বা লাগানো শীট হতে পারে (একটি শীট যা ইলাস্টিক দিয়ে সেলাই করা থাকে যাতে এটি তোশক থেকে পিছলে না যায়।)। একটি শীর্ষ শীট, অনেক দেশে ব্যবহার করা হয়, একটি ফ্ল্যাট শীট, যা নীচের চাদরের নীচের শীটের উপরে এবং অন্যান্য বিছানার নীচে স্থাপন করা হয়।
"বিছানার চাদর" শব্দটি প্রথম ১৫ শতকে ব্যবহৃত হয়েছিল। বিছানার চাদর ঐতিহ্যগতভাবে সাদা ছিল এবং তুলা, লিনেন বা সিল্কের তৈরি, তবে এখন বিভিন্ন রং এবং প্যাটার্ন ব্যবহার করা হয়।
বিছানার চাদর দুটি প্রধান প্রকারে আসে: সমতল এবং লাগানো। একটি সমতল শীট হল শুধু কাপড়ের একটি আয়তক্ষেত্রাকার শীট, যেখানে একটি লাগানো শীটের চারটি কোণা থাকে এবং কখনও কখনও দুই বা চার দিকে ইলাস্টিক লাগানো থাকে, শুধুমাত্র নীচের শীট হিসাবে ব্যবহার করা যেতে পারে। লাগানো শীটটি ইলাস্টিকের পরিবর্তে ড্রস্ট্রিং ব্যবহার করে সুরক্ষিত করা যেতে পারে। একটি লাগানো নীচের শীটের উদ্দেশ্য হল বিছানা ব্যবহার করার সময় একে তোশক থেকে পিছলে যাওয়া থেকে বিরত রাখা। বিছানা তৈরি করার সময় ভাঁজ এবং টাক করার একটি বিশেষ উপায় রয়েছে, যা "হাসপাতাল কর্নার" নামে পরিচিত, কখনও কখনও ব্যবহার করা হয় যখন নীচের চাদরটি লাগানোর পরিবর্তে সমতল হয়।
সাধারণত একটি ফ্ল্যাট বিছানার চাদর চারটি সিম তৈরির জন্য প্রান্তের চারপাশে ওভারলক করা হয়। একটি সীম অন্য তিনটির চেয়ে চওড়া এবং শীটটিকে তোশকে সঠিকভাবে অভিমুখী করতে সহায়তা করে। একটি বিছানার উপর একটি ফ্ল্যাট শীট স্থাপন করার সময়, প্রস্তুতকারক প্রিন্ট করা দিকটিকে নরম করার জন্য নকশা করে এবং এইভাবে মুদ্রিত বিছানার দিক "নিচে" স্থাপন করা উচিত। কভারগুলিকে ভাঁজ করার সময়, এটি নান্দনিক উদ্দেশ্যে মুদ্রিত দিকটিকেও দেখানোর অনুমতি দেয়। যখন কেউ একটি বিছানা তৈরি করে, উপরের শীটের প্যাটার্নযুক্ত বা মনোগ্রামযুক্ত দিকটি নীচের দিকে রাখা হয় এবং তারপরে উপরের প্রান্তটি বিছানার পায়ের দিকে ভাঁজ করা হয়, নকশাটি প্রকাশ করতে।
তোয়ালে

তোয়ালে হল শোষক কাপড় বা কাগজের টুকরো যা একটি পৃষ্ঠকে শুকানো বা মোছার জন্য ব্যবহৃত হয়। তোয়ালে সরাসরি যোগাযোগের মাধ্যমে আর্দ্রতা টেনে নেয়।
গৃহস্থালিতে, বিভিন্ন ধরনের তোয়ালে ব্যবহার করা হয়, যেমন হাতের তোয়ালে, গোসলের তোয়ালে এবং রান্নাঘরের তোয়ালে।
কাগজের তোয়ালে বাণিজ্যিক বা অফিসের বাথরুমে সরবরাহকারীর মাধ্যমে সরবরাহ করা হয় যাতে ব্যবহারকারীরা তাদের হাত শুকাতে পারেন। এগুলি মোছা, পরিষ্কার এবং শুকানোর জন্যও ব্যবহৃত হয়।
মধ্যযুগের প্রত্নতাত্ত্বিক অধ্যয়ন অনুসারে, "... নিবিড়ভাবে রাখা ব্যক্তিগত আইটেমগুলির মধ্যে সর্বদা বর্তমান ছুরি এবং একটি তোয়ালে অন্তর্ভুক্ত ছিল।" যাইহোক, তোয়ালে উদ্ভাবন সাধারণত ১৭ শতকে তুরস্কের বুরসা শহরের সাথে সম্পর্কিত। এই তুর্কি তোয়ালেগুলি একটি সমতল, বোনা তুলো বা লিনেন এর টুকরো হিসাবে শুরু হয়েছিল যাকে "পেশতামল" বলা হয়, প্রায়শই হাতে সূচিকর্ম করা। শরীরের চারপাশে মোড়ানোর জন্য যথেষ্ট লম্বা, পেশতামল প্রথমে মোটামুটি সরু ছিল, কিন্তু এখন চওড়া এবং সাধারণত । পেশতামল তুর্কি স্নানে ব্যবহার করা হত কারণ তারা ভিজে গেলে হালকা থাকে এবং খুব শোষণ করে। 
উসমানীয় সাম্রাজ্যের বৃদ্ধির সাথে সাথে গামছার ব্যবহারও বেড়েছে। তাঁতিদের কার্পেট বুনন সম্পর্কে তাদের জ্ঞানের সাহায্যে আরও বিস্তৃত নকশার সূচিকর্ম করতে বলা হয়েছিল। ১৮ শতকের মধ্যে, তোয়ালেগুলি উপাদানের স্তূপ থেকে লুপগুলি দেখাতে শুরু করে। এই লুপ করা তোয়ালেগুলি "হ্যাভলি" নামে পরিচিত হয়ে ওঠে; সময়ের সাথে সাথে, এই শব্দটি "হাভলুতে" পরিবর্তিত হয়েছে, যা তোয়ালের তুর্কি শব্দ, এবং এর অর্থ 'লুপ সহ'। 
তুলো বাণিজ্য ও শিল্পায়নের ফলে ১৯ শতকে তোয়ালে সাশ্রয়ী হয়। যান্ত্রিকীকরণের ফলে, তুলো টেরি-টাওয়েলিং ইয়ার্ডে পাওয়া যায় এবং সেইসাথে দোকানে আগে থেকে তৈরি তোয়ালে হিসাবে মজুদ করা হয়। 
আধুনিক সময়ে, তোয়ালের বিভিন্ন আকার, উপকরণ এবং নকশায় পাওয়া যায়।
বৃহত্তর আন্তিলীয় দ্বীপপুঞ্জ

বৃহত্তর আন্তিলীয় দ্বীপপুঞ্জ বলতে ক্যারিবীয় সাগরের অপেক্ষাকৃত বৃহৎ দ্বীপগুলির একটি দলকে বোঝায়, যার মধ্যে কিউবা (কুবা), হিস্পানিওলা (ইস্পানিওলা), পুয়ের্তো রিকো, জামাইকা ও কেইম্যান দ্বীপপুঞ্জটি অন্তর্ভুক্ত। ক্ষুদ্রতর আন্তিলীয় দ্বীপপুঞ্জসহ দলটি আন্তিলীয় দ্বীপপুঞ্জ গঠন করেছে। 
দ্বীপপুঞ্জটি ইংরেজিতে গ্রেটার অ্যান্টিলিজ, ফরাসি ভাষায় গ্রঁত অঁতিই (), স্পেনীয় ভাষায় গ্রান্দেস আন্তিয়াস বা আন্তিয়াস মায়োরেস () নামে পরিচিত।
বৃহতর আন্তিলীয় দ্বীপপুঞ্জের অধিকাংস অঞ্চলই স্বাধীন ও সার্বভৌম রাষ্ট্র। এখানে মোট ছয়টি দ্বীপরাষ্ট্র অবস্থিত। হাইতি ও ডোমিনিকান প্রজাতন্ত্র রাষ্ট্র দুইটি হিস্পানিওলা দ্বীপটি ভাগাভাগি করে নিয়ে অবস্থিত। তবে পুয়ের্তো রিকো মার্কিন যুক্তরাষ্ট্রের সাথে সম্পর্কিত কিন্তু অ-অঙ্গীভূত অঞ্চল এবং কেম্যান দ্বীপপুঞ্জটি একটি ব্রিটিশ সামুদ্রিক অঞ্চল। আয়তন অনুযায়ী কিউবা এখানকার বৃহত্তর দ্বীপ, এটি দ্বীপপুঞ্জের পশ্চিম প্রান্তে পড়েছে। পুয়ের্তো রিকো সর্বপূর্বে অবস্থিত দ্বীপ। অন্যদিকে সর্বাধিক জনসংখ্যাবিশিষ্ট হিস্পানিওলা দ্বীপটি মধ্যভাগে পড়েছে। জামাইকা ও কেম্যান দ্বীপপুঞ্জ কিউবার দক্ষিণে অবস্থিত। মার্কিন যুক্তরাষ্ট্রের মূল ভূখণ্ডের ফ্লোরিডা অঙ্গরাজ্যটি বৃহত্তর আন্তিলীয় দ্বীপপুঞ্জের সবচেয়ে কাছে অবস্থিত। ফ্লোরিডা ও কিউবার মধ্যবর্তী স্থানে ফ্লোরিডা কিজ দ্বীপপুঞ্জটি অবস্থিত, যেটি বৃহত্তর আন্তিলীয় দ্বীপপুঞ্জের অন্তর্ভুক্ত নয়।
ওয়ালেট

ওয়ালেট বা মানিব্যাগ হল একটি সমতল খাপ বা থলি যা প্রায়ই কাগজের মুদ্রা, ক্রেডিট কার্ডের মতো ছোট ব্যক্তিগত উপকরণ বহন করতে ব্যবহৃত হয়; শনাক্তকরণ নথি যেমন ড্রাইভিং লাইসেন্স, পরিচয়পত্র, ক্লাব কার্ড ; আলোকচিত্র, ট্রানজিট পাস, ব্যবসায়িক কার্ড এবং অন্যান্য কাগজ বা লেমিনেটেড কার্ড। ওয়ালেটগুলি সাধারণত চামড়া বা কাপড় দিয়ে তৈরি হয় এবং এগুলো সাধারণত পকেটের আকারের হয় এবং ভাঁজ করা যায়।
ওয়ালেটের মধ্যে মানি ক্লিপ, কয়েন পার্স, একটি চেইন ফাস্টেনার, বা একটি জিপার অন্তর্ভুক্ত থাকতে পারে। পাসপোর্ট, পরিধানযোগ্য আইডি কার্ড এবং চেকবুক রাখার জন্য বিশেষ ওয়ালেট রয়েছে। কিছু অস্বাভাবিক ওয়ালেট কব্জি বা জুতায় দেখা যায়। ওয়ালেট একটি ফ্যাশন আনুষঙ্গিক হিসাবে ব্যবহার করা যেতে পারে, বা মালিকের অবস্থা বা শৈলী, সম্পদ প্রদর্শন করতে।
শব্দটি ১৪ শতকের শেষের দিকে উদ্ভূত হয়েছিল, যার অর্থ "ব্যাগ" বা <nowiki>"</nowiki>থলে<nowiki>"</nowiki> বা "ন্যাপস্যাক", অনিশ্চিত উৎপত্তি (নরমান-ফরাসি গোলেট (লিটল "স্নাউট" ?), অথবা অনুরূপ জার্মান শব্দ থেকে, প্রোটো-জার্মানিক শব্দ "ওয়াল" থেকে, যা অর্থ "রোল" (মূল থেকে "ওয়েল", যার অর্থ "বাঁকানো বা ঘোরানো।" (উদাহরণস্বরূপ ডাচ এবং ফ্রিসিয়ান ভাষায় "ন্যাপজাক" দেখুন)। শেক্সপিয়ারের প্রাথমিক লেখায় এমন কিছু বর্ণনা করেছে যা আমরা আজকে একটি ব্যাকপ্যাকের মতো চিনতে পারি। "কাগজের টাকা বহনের জন্য সমতল ধারক"-এর আধুনিক অর্থ আমেরিকান ইংরেজিতে ১৮৩৪ সালে প্রথম রেকর্ড করা হয়। 
প্রাচীন গ্রীক শব্দ "কিবিসিস", যা দেবতা হার্মিসের বহন করা থলি এবং পৌরাণিক নায়ক পার্সিয়াস দানব মেডুসার বিচ্ছিন্ন মাথা বহনকারী বস্তাকে বর্ণনা করার জন্য বলা হয়েছে, সাধারণত "ওয়ালেট" হিসাবে অনুবাদ করা হয়েছে।
বালতি

বালতি সাধারণত একটি জলরোধী, উল্লম্ব চোঙ বা সিলিন্ডার বা কাটা শঙ্কু বা বর্গাকার, যার একটি খোলা শীর্ষ এবং নীচের দিকটা সমতল, যা "বেইল" নামক একটি অর্ধবৃত্তাকার বহনকারী হাতল সংযুক্ত থাকে। 
একটি বালতি সাধারণত একটি শীর্ষ খোলা ধারক হয়। বিপরীতে, একটি পাত্রের একটি শীর্ষ বা ঢাকনা থাকতে পারে এবং যেমন শিপিং ধারক।
বিভিন্ন প্রকারের বালতি বিদ্যমান, বিভিন্ন উদ্দেশ্যে ব্যবহৃত হয়। যদিও এগুলোর বেশিরভাগই বিভিন্ন কাজের উদ্দেশ্যে তৈরি, তবে কিছু বহুমূল্য ধাতুতে তৈরি হয়, যা বিভিন্ন আনুষ্ঠানিক উদ্দেশ্যে ব্যবহৃত হয়। সাধারণ ধরনের বালতি এবং তাদের সংলগ্ন উদ্দেশ্যগুলির মধ্যে রয়েছে:
ডব্লিউডব্লিউডব্লিউ (চলচ্চিত্র)

ডব্লিউডব্লিউডব্লিউ: হো হোয়ার হোয়াই হলো ২০২১ সালের ভারতীয় তেলুগু ভাষার কম্পিউটার স্ক্রিন থ্রিলার চলচ্চিত্র, যা রচনা, পরিচালনা ও চিত্রায়ণ করেছেন কে. ভি. গুহান এবং প্রযোজনা করেছে রামন্ত্র ক্রিয়েশনস। এতে কেন্দ্রীয় চরিত্রে অভিনয় করেছেন আদিত অরুণ ও শিবানী রাজশেখর এবং পার্শ্ব চরিত্রে অভিনয় করেছেন সত্যম রাজেশ ও প্রিয়দর্শী। তেলুগু চলচ্চিত্রে প্রথম কম্পিউটার স্ক্রিন চলচ্চিত্র হিসেবে "ডব্লিউডব্লিউডব্লিউ"-কে উল্লেখ করা হয়। চলচ্চিত্রটির কাহিনী বিভিন্ন শহরের কয়েকজন বন্ধুকে নিয়ে, যারা ভিডিও কনফারেন্সিংয়ে সাক্ষাৎ করে, কিন্তু তাদের একজনকে হত্যার হুমকি দেওয়া হয়।
রাজেশ ও প্রিয়দর্শীর স্থলে সতীশ ও রাজকুমারকে নিয়ে চলচ্চিত্রটি আংশিকভাবে তামিল ভাষায় পুনঃচিত্রগ্রহণ করা হয়। এটি ২০২১ সালের ২৪ ডিসেম্বর স্ট্রিমিং পরিষেবা সনি লিভ-এ মুক্তি পেয়েছিল।
সাউন্ডট্র্যাক অ্যালবামটি চারটি গান নিয়ে গঠিত, সবগুলোই সাইমন কে. কিং দ্বারা রচিত এবং আদিত্য মিউজিক-এ প্রকাশিত হয়েছিল।
টিলা জোগিয়ান

টিলা জোগিয়ান ( পাঞ্জাবি এবং উর্দু: ٹلہ جوگیاں ) হলো একটি পরিত্যক্ত হিন্দু মন্দির এবং সন্ন্যাসীর কমপ্লেক্স যা পাকিস্তানের পাঞ্জাব প্রদেশের সল্ট রেঞ্জের "টিলা জোগিয়ান" পর্বতের চূড়ায় অবস্থিত। কমপ্লেক্সটি ১৯৪৭ সালের আগে পাঞ্জাবের হিন্দু "যোগীদের" জন্য সবচেয়ে গুরুত্বপূর্ণ কেন্দ্র ছিল এবং এখানে শত শত তপস্বী ছিল। গুরু নানকের সাথে সম্পর্ক থাকার জন্য সাইটটি শিখধর্মেও গুরুত্বপূর্ণ ।
বিক্রম বেদ (২০২২-এর চলচ্চিত্র)

বিক্রম বেদ হলো ভারতীয় হিন্দি-ভাষার একটি নিও-নয়ার অ্যাকশন থ্রিলার ফিল্ম যা নীরজ পান্ডের চিত্রনাট্য থেকে পুষ্কর-গায়ত্রী দ্বারা রচিত এবং পরিচালিত। একই নামের পরিচালকদের ২০১৭ সালের তামিল চলচ্চিত্রের রিমেক, এটি টি-সিরিজের সহযোগিতায় য়ণোট স্টুডিও, প্ল্যান সি স্টুডিও এবং রিলায়েন্স এন্টারটেইনমেন্ট দ্বারা প্রযোজনা করা হয়েছে। এই ছবিতে প্রধান চরিত্রে অভিনয় করেছেন সাইফ আলী খান এবং হৃতিক রোশন।
চলচ্চিত্রটি ৩০ সেপ্টেম্বর ২০২২-এ মুক্তি পায়।